Period: Old Babylonian
Genre: Literary
Transliteration:
<SURFACE>
en-e {ŋiš}gu-za barag mah-a dur₂ ŋar-ra-zu-ne
ki-tuš nam-lugal-zu ha-ba-gen₆-ne₂
sa-am-su-i-lu-na {ŋiš}gu-za barag mah-a dur₂ ŋar-ra-zu-ne
ki-tuš nam-lugal-zu ha-ba-gen₆-ne₂
šibir nam-en-na dab₅-a-zu-ne
{ŋiš}gu-za-zu suhuš-bi he₂-ge-en
ki kug ki sikil-la ni₂ mu₂-mu₂-da-zu-ne
me nam-nun-na šu gal-bi he₂-ni-du₇
barag kug nam-lugal-ke₄...ne-da-zu-ne
nam-nir-ŋal₂-la gu₂ an-še₃ he₂-ni-zig₃
me-lem₄ nam-lugal-la mu₄-mu₄-da-zu-ne ud-gin₇ mul-mul...
me mah me gal-gal-la šu du₇-a-zu-ne
ni₂ gal nam-lugal-la-ka tug₂-ba₁₃-gin₇ he₂-en₆-mur₁₀
ud zalag-ga-gin₇ dalla e₃-a-zu-ne
an-e {d}en-lil₂-bi nam gal ha-ra-ab-tar-re-ne
{d}nanna-gin₇ kalam-še₃ e₃-a-zu-ne
nun gal {d}en-ki-ke₄ šag₄ gu₂-bi gi₄-a-na šudu₃ hu-mu-ri-ib₂-ša₄
aga-zu {d}utu-gin₇ kalam-ma he₂-eb-zalag-ge
{ŋiš}ŋidru-zu uŋ₃ šar₂-ra si he₂-ni-ib-sa₂-sa₂-e
{d}suen-e zi-ŋal₂ he₂-ni-ib-lah₄-lah₄-e
šibir-zu ki-en-gi ki-uri he₂-ni-ib-tum₂ ama...
uŋ₃ daŋal-la uŋ₃ gu₃...
ma₂-gur₈ an-na-gin₇ zalag-ga-zu-še₃ giri₁₇ šu...
kur ni₂-ba tuš-a diŋir-bi...
{d}utu-gin₇ e₃-a-zu-še₃ asila...
ama a-a ugu-bi-gin₇ igi-bi...
u₂-gu₇ daŋal-la-zu-še₃ zi-bi...
a naŋ he₂-ŋal₂-la-zu-še₃...
uŋ₃ saŋ gig₂-ga...
ŋissu-zu-uš ni₂...
nam-sipad-zu...
...
...he₂-i-i
...ud da-ri₂-še₃ he₂-eb-ge-en
...me-en
...
...dadag-ga-me-en
sa-am-su-i-lu-na lugal-ŋu₁₀

Cuneiform:
<SURFACE>
𒂗𒂊𒄑𒄖𒍝𒁈𒈤𒀀𒂉𒃻𒊏𒍪𒉈
𒆠𒆪𒉆𒈗𒍪𒄩𒁀𒄀𒉌
𒊓𒄠𒋢𒄿𒇻𒈾𒄑𒄖𒍝𒁈𒈤𒀀𒂉𒃻𒊏𒍪𒉈
𒆠𒆪𒉆𒈗𒍪𒄩𒁀𒄀𒉌
𒌋𒂙𒉆𒂗𒈾𒆪𒀀𒍪𒉈
𒄑𒄖𒍝𒍪𒁼𒁉𒃶𒄀𒂗
𒆠𒆬𒆠𒂖𒆷𒉎𒊬𒊬𒁕𒍪𒉈
𒈨𒉆𒉣𒈾𒋗𒃲𒁉𒃶𒉌𒌌
𒁈𒆬𒉆𒈗𒆤...𒉈𒁕𒍪𒉈
𒉆𒉪𒅅𒆷𒄘𒀭𒂠𒃶𒉌𒍣
𒈨𒉈𒉆𒈗𒆷𒌆𒌆𒁕𒍪𒉈𒌓𒁶𒀯𒀯...
𒈨𒈤𒈨𒃲𒃲𒆷𒋗𒌌𒀀𒍪𒉈
𒉎𒃲𒉆𒈗𒆷𒅗𒌆𒈨𒁶𒃶𒅔𒌆
𒌓𒌓𒂵𒁶𒈦𒄘𒃼𒌓𒁺𒀀𒍪𒉈
𒀭𒂊𒀭𒂗𒆤𒁉𒉆𒃲𒄩𒊏𒀊𒋻𒊑𒉈
𒀭𒋀𒆠𒁶𒌧𒂠𒌓𒁺𒀀𒍪𒉈
𒉣𒃲𒀭𒂗𒆠𒆤𒊮𒄘𒁉𒄄𒀀𒈾𒆃𒄷𒈬𒊑𒌈𒁺
𒂇𒍪𒀭𒌓𒁶𒌧𒈠𒃶𒅁𒌓𒄀
𒄑𒉺𒍪𒌧𒊹𒊏𒋛𒃶𒉌𒅁𒁲𒁲𒂊
𒀭𒂗𒍪𒂊𒍣𒅅𒃶𒉌𒅁𒁻𒁻𒂊
𒌋𒂙𒍪𒆠𒂗𒄀𒆠𒌵𒃶𒉌𒅁𒁺𒂼...
𒌧𒂼𒆷𒌧𒅗...
𒈣𒋽𒀭𒈾𒁶𒌓𒂵𒍪𒂠𒅗𒋗...
𒆳𒉎𒁀𒆪𒀀𒀭𒁉...
𒀭𒌓𒁶𒌓𒁺𒀀𒍪𒂠𒂰...
𒂼𒀀𒀀𒌋𒅗𒁉𒁶𒅆𒁉...
𒌑𒅥𒂼𒆷𒍪𒂠𒍣𒁉...
𒀀𒅘𒃶𒅅𒆷𒍪𒂠...
𒌧𒊕𒈪𒂵...
𒄑𒈪𒍪𒍑𒉎...
𒉆𒉺𒇻𒍪...
...
...𒃶𒄿𒄿
...𒌓𒁕𒌷𒂠𒃶𒅁𒄀𒂗
...𒈨𒂗
...
...𒌓𒌓𒂵𒈨𒂗
𒊓𒄠𒋢𒄿𒇻𒈾𒈗𒈬